TMT เงินปันผลสูงสม่ำเสมอ
TMT เป็นผู้จัดหา และแปรรูปผลิตภัณฑ์เหล็กต้นน้ำ ที่มีจุดเด่นในการเป็นศูนย์บริการเหล็กครบวงจรขนาดใหญ่ที่จะรองรับคำสั่งซื้อของลูกค้าที่หลากหลาย ส่งผลให้บริษัทสามารถตอบสนองต่อความต้องการของลูกค้าได้ดี
13 ก.พ. 2560

–คุณค่าบริษัท–
 
บริษัท ค้าเหล็กไทย จำกัด (มหาชน) หรือ TMT เป็นผู้จัดหา และแปรรูปผลิตภัณฑ์เหล็กต้นน้ำ ที่มีจุดเด่นในการเป็นศูนย์บริการเหล็กครบวงจรขนาดใหญ่ที่จะรองรับคำสั่งซื้อของลูกค้าที่หลากหลาย ส่งผลให้บริษัทสามารถตอบสนองต่อความต้องการของลูกค้าได้ดี
โดยลูกค้าส่วนใหญ่จะเป็นลูกค้าภายในประเทศ และมีการจัดหาวัตถุดิบในการแปรรูปในประเทศไทยจึงไม่มีความเสี่ยงทางด้านอัตราแลกเปลี่ยน บริษัทฯ มีสัดส่วนรายได้มาจากการจำหน่ายและแปรรูปผลิตภัณฑ์จากเหล็กแผ่นรีดร้อนชนิดม้วน (Hot Rolled Coil) 70% ของรายได้รวม และ จากการให้บริการจัดหาผลิตภัณฑ์เหล็ก (Trading) 30%
ทั้งนี้ มีกลุ่มลูกค้าหลักเป็น Wholesaler (45%) กลุ่มก่อสร้างทั่วไปและโครงสร้างเหล็กส่งออก (27%) และกลุ่มอุตสาหกรรม (24%) ในช่วงสองปีที่ผ่านมาบริษัทฯ มีการใช้นโยบาย Total Solution Provider เข้ามาบริหารระบบ supply chain ทั้งหมด อีกทั้งยังมีการวางแผนการผลิตร่วมกับลูกค้าซึ่งทำให้ลูกค้ามีการหมุนเวียนสินค้าคงคลังที่ดีขึ้น ซึ่งประสบความสำเร็จและทำให้บริษัทมีส่วนแบ่งทางการตลาดเพิ่มมากขึ้น
ช่วยผลักดันให้บริษัทมีผลการดำเนินแข็งแกร่งอย่างต่อเนื่อง!!
นอกจากนี้คาดบริษัทยังเติบโตได้ตามแนวโน้มอุตสาหกรรม โดยมีความของการของเหล็กที่เพิ่มขึ้นตามการฟื้นตัวของเศรษฐกิจและการก่อสร้างของภาครัฐ ซึ่งจะหนุนให้ยอดขายของ TMT เติบโตเพิ่มมากขึ้น โดยเฉพาะอย่างยิ่งกลุ่มลูกค้าโครงการลงทุนจากภาครัฐและ wholesaler ที่เป็นกลุ่มลูกค้าหลักของ TMT
โดยในปี 2559 ยอดขายในกลุ่มลูกค้าก่อสร้างและโครงสร้างเหล็กมียอดขายเพิ่มขึ้น 17% จากงวดเดียวกันของปีก่อน และ wholesaler เพิ่มขึ้น 18.7% จากงวดเดียวกันของปีก่อน รวมถึงการประกาศใช้มาตรการ anti-dumping ของรัฐบาลไทยช่วงปลายปีที่ผ่านมา ทำให้ราคาเหล็กในประเทศมีการปรับเพิ่มสูงขึ้น
ทำให้นักวิเคราะห์ คาดว่าจะส่งผลให้กำไรสุทธิไตรมาส 4 ปี 59 และ 2560 มีการเติบโตอย่างต่อเนื่อง โดยราคาขายเฉลี่ยในไตรมาส 4 ปี 59 ปรับเพิ่มขึ้น 4% จากไตรมาสก่อน อยู่ที่ 19.32 บาท/kg จาก 18.6 บาท/kg ในไตรมาส 3 ปี 59 และคาดว่าอานิสงค์จากราคาเหล็กที่เพิ่มขึ้นจะช่วยผลักดันให้อัตรากำไรขั้นต้นในไตรมาส 4 ปี 59 ปรับขึ้นมาอยู่ที่ระดับดีกว่าในช่วงไตรมาส 3 ปี 59 ที่ 8.8% อีกทั้งการเพิ่มขึ้นของราคาเหล็กในช่วงต้นปีนี้จากการปรับตัวสูงขึ้นของตลาดโลก น่าจะส่งผลต่อเนื่องให้อัตรากำไรขั้นต้นสำหรับปีไตรมาส 1 ปี 60 ปรับตัวดีขึ้นตามไปด้วยจากต้นทุนสินค้าคงคลังที่อยู่ในระดับต่ำ
สำหรับ TMT เป็นบริษัทที่มีผลการดำเนินงานดีต่อเนื่อง PE ปัจจุบันซื้อขายอยู่ที่ 6.3 เท่า เปรียบเทียบกับค่าเฉลี่ยอุตสาหกรรมที่ 17.0 เท่า และยังคงมีปันผลที่โดดเด่น ด้วยอัตราการจ่ายเงินปันผล 80% ของกำไร consensus คาดปันผลปี 2016 ที่ 1.56 บาท หรือ 9%
อีกทั้งนักวิเคราะห์ บล.ดีบีเอส วิคเคอร์สแนะนำ “ถือ” ราคาเป้าหมาย 17.80 บาท
…
 
ผู้ถือหุ้นรายใหญ่
1.นายสูรย์ ธรสารสมบัติ 166,380,000 หุ้น 38.21%
2.นายชำนาญ ธรสารสมบัติ 36,556,000 หุ้น 8.40%
3.นางปทิตตา ธรสารสมบัติ 35,416,400 หุ้น 8.13%
4.นายคมสัน ธรสารสมบัติ 33,046,675 หุ้น 7.59%
5.นางพรจิตต์ ธรสารสมบัติ 30,000,000 หุ้น 6.89%
 
รายชื่อกรรมการ
1.นาย ชัย จรุงธนาภิบาล ประธานกรรมการบริษัท
2.นาย ชัย จรุงธนาภิบาล กรรมการอิสระ
3.นาย ชัย จรุงธนาภิบาล ประธานกรรมการตรวจสอบ
4.นาย ไพศาล ธรสารสมบัติ ประธานกรรมการบริหาร
5.นาย ไพศาล ธรสารสมบัติ ประธานเจ้าหน้าที่บริหาร